লেডি বার্ড (চলচ্চিত্র)

লেডি বার্ড গ্রেটা গারউইগ রচিত ও পরিচালিত ২০১৭ সালের মার্কিন হাস্যরসাত্মক-নাট্যধর্মী চলচ্চিত্র। এটি গারউইগের একক পরিচালনায় প্রথম চলচ্চিত্র। এতে শ্রেষ্ঠাংশে অভিনয় করেন সার্শা রোনান, লরি মেটকাফ, ট্রেসি লেটস, লুকাস হেজেস, টিমাথি শালামে, বিয়ানি ফেল্ডস্টেইন, স্টিফেন ম্যাককিনলে হেন্ডারসন এবং লোইস স্মিথ। ক্যালিফোর্নিয়ার স্যাক্রামেন্টো শহরে ২০০২ সালের হেমন্ত এবং ২০০৩ সালের গ্রীষ্মের পটভূমিতে নির্মিত চলচ্চিত্রটি একটি উচ্চ বিদ্যালয়ের শিক্ষার্থী এবং তার মায়ের সাথে তার সম্পর্কের গল্প। ২০১৭ সালের ১লা সেপ্টেম্বর টেলুরিড চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং এটুফোর-এর পরিবেশনায় ২০১৭ সালের ৩রা নভেম্বর মার্কিন যুক্তরাষ্ট্রে মুক্তি পায়। এটি গারউইগের চিত্রনাট্য এবং পরিচালনা এবং রোনান এবং মেটকাফের অভিনয়ের জন্য সমালোচকদের প্রশংসা পেয়েছে। অনেক সমালোচক একে ২০১৭ সালের অন্যতম সেরা চলচ্চিত্র এবং ২০১০-এর দশকের সেরা চলচ্চিত্রগুলির একটি হিসেবে গণ্য করেন। ন্যাশনাল বোর্ড অব রিভিউ, আমেরিকান ফিল্ম ইনস্টিটিউট এবং টাইম ম্যাগাজিন লেডি বার্ডকে বছরের সেরা দশটি চলচ্চিত্রের একটি হিসেবে বাছাই করে। ৯০তম একাডেমি পুরস্কারে চলচ্চিত্রটি পাঁচটি বিভাগে মনোনয়ন লাভ করে, সেগুলো হল শ্রেষ্ঠ চলচ্চিত্র, শ্রেষ্ঠ অভিনেত্রী (রোনানের জন্য), শ্রেষ্ঠ পার্শ্ব অভিনেত্রী (মেটকাফের জন্য), শ্রেষ্ঠ মৌলিক চিত্রনাট্য এবং শ্রেষ্ঠ পরিচালক। ৭৫তম গোল্ডেন গ্লোব পুরস্কারে ছবিটি শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার অর্জন করে এবং রোনান শ্রেষ্ঠ অভিনেত্রী বিভাগে পুরস্কৃত হন এবং আরও দুটি বিভাগে মনোনীত হয়। এছাড়া এটি তিনটি বাফটা পুরস্কারের জন্যও মনোনীত হয়। ২০০২ সালে ক্রিস্টিন ম্যাকফারসন ক্যালিফোর্নিয়ার স্যাক্রামেন্টোর ক্যাথলিক হাইস্কুলে পড়াশোনা করছিল। সে নিজের নাম দেয় লেডি বার্ড এবং তার পরিবারের আর্থিক সংকটের সংকট সত্বেও শহরের একটি নামকরা কলেজে পড়তে চায়। তার মা ম্যারিয়ন বলেন যে তার যা আছে তা নিয়ে এসে কৃতজ্ঞ নয়। লেডি বার্ড ও তার ঘনিষ্ঠ বন্ধু জুলি স্কুলের মঞ্চ অনুষ্ঠানে যোগ দেয় সেখানে লেডি বার্ড তার সহপাঠী ড্যানি ওনিলের প্রতি আকৃষ্ট হয় যা প্রেমের সম্পর্কে রূপ নেয়। লেডি বার্ড বিদ্যালয়ের পাঠ সম্পন্ন হওয়ার পূর্বের শেষ থ্যাংকসগিভিং পরিবারের সাথে না কাটিয়ে ড্যানির ধনাঢ্য পরিবারের সাথে কাটানোর জন্য তার মা ম্যারিয়ন হতাশ হয়। "ম্যারিলি উই রোল অ্যালং" নাটকের উদ্বোধনী রাতে লেডি বার্ড ও জুলি ড্যানিকে বাথরুমের স্টলে অন্য একটি ছেলেকে চুম্বনরত অবস্থায় দেখে তাদের মধ্যে সম্পর্ক ভেঙে যায়। লেডিবার্ড একটি কফিশপে চাকরি নেয়। সেখানে সে বালক বিদ্যালয়ের শিক্ষার্থী কাইলের সাথে পরিচিত হয়। তারা দুজন ডেটিং শুরু করে। লেডি বার্ড জুলিকে ত্যাগ করে এবং নতুন নাটকের জন্য জনপ্রিয় মেয়ে জিনা ওয়ালটনের সাথে জুটি বাঁধে। তারা একটি নানের গাড়ি ভেঙ্গে দেয়। লেডি বার্ড কাইল ও জিনার সাথে ঘনিষ্ঠ হতে থাকলে সে ধীরে ধীরে জুলির কাছ থেকে দূরে সরে যায় এবং মঞ্চ অনুষ্ঠান ছেড়ে দেয়। সে ড্যানির সাথে আবার বন্ধুত্ব গড়ে তোলে। সার্শা রোনান - ক্রিস্টিন "লেডি বার্ড" ম্যাকফারসন লরি মেটকাফ - ম্যারিয়ন ম্যাকফারসন ট্রেসি লেটস - ল্যারি ম্যাকফারসন লুকাস হেজেস - ড্যানি ওনিল টিমাথি শালামে - কাইল শেইবল বিয়ানি ফেল্ডস্টেইন - জুলিঅ্যান "জুলি" স্টেফান্স লোইস স্মিথ - সিস্টার সারা জোন স্টিফেন ম্যাককিনলে হেন্ডারসন - ফাদার লেভিয়াচ ওডেয়া রাশ - জিনা ওয়ালটন জর্ডার রদ্রিগেজ - মিগেল ম্যাকফারসন ম্যারিয়েল স্কট - শেলি ইউহান জেক ম্যাকডরম্যান - মিস্টার ব্রুনো অ্যান্ডি বাকলি - আঙ্কল ম্যাথু জন কার্না - গ্রেগ আনরু লরা ম্যারানো - ডায়ানা গ্রিনওয়ে ক্যাথরিন নিউটন - ডারলিন বেল মাইরা টার্লি - সিস্টার জিনা বব স্টিফেনসন - ফাদার ওয়াল্টার ড্যানিয়েল ম্যাকডোনাল্ড - অলিভিয়া "LADY BIRD"। ব্রিটিশ বোর্ড অব ফিল্ম ক্লাসিফিকেশন। মে ২৮, ২০১৯ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০২০।  গালুপ্পো, মিয়া (নভেম্বর ১০, ২০১৭)। "'Lady Bird': How Greta Gerwig Re-created 2002 to Tell Her Coming-of-Age Story"। দ্য হলিউড রিপোর্টার। নভেম্বর ১১, ২০১৭ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০২০। the budget (nearly $10 million in financing, thanks to Barry Diller's IAC)  "Lady Bird (2017)"। বক্স অফিস মোজো। সেপ্টেম্বর ২৬, ২০১৯ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০২০।  "AFI Awards 2017"। আমেরিকান ফিল্ম ইনস্টিটিউট। ডিসেম্বর ৮, ২০১৭ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০২০।  "National Board of Review Announces 2017 Award Winners"। ন্যাশনাল বোর্ড অব রিভিউ। নভেম্বর ২৮, ২০১৭। নভেম্বর ২৯, ২০১৭ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০২০।  জাখারেক, স্টেফানি (ডিসেম্বর ৭, ২০১৭)। "The Top 10 Movies of 2017"। টাইম। আগস্ট ১৬, ২০১৮ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০২০।  উইকিপিডিয়ার সহপ্রকল্পেLady Bird কমন্স হতে মিডিয়া উইকিউক্তি হতে উক্তিসমূহ উইকিবই হতে পাঠ্যবই উইকিউপাত্ত হতে উপাত্ত দাপ্তরিক ওয়েবসাইট অলমুভিতে লেডি বার্ড (ইংরেজি) ইন্টারনেট মুভি ডেটাবেজে লেডি বার্ড (ইংরেজি) বক্স অফিস মোজোতে লেডি বার্ড (ইংরেজি) মেটাক্রিটিকে লেডি বার্ড (ইংরেজি) রটেন টম্যাটোসে লেডি বার্ড (ইংরেজি) টুইটারে Lady Bird ইন্সটাগ্রামে Lady Bird ফেসবুকে Lady Bird টেমপ্লেট:গ্রেটা গারউইগ